Държавен вестник, бр. 77, 2004 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  77
Приложение № 4
към чл. 7, ал. 3
Метод за изчисляване на максималната вхо-
дяща мощност във веригата баласт—лампа за
дадена категория баласт
Енергийната ефективност на веригата баласт—лам-
па се определя чрез максималната входяща мощност
във веригата и е функция на мощността на лампата и на
категорията на баласта. На това основание максимал-
ната входяща мощност във веригата баласт—лампа за
даден баласт се определя както максималната мощ-
ност на веригата баласт—лампа с различни нива за всяка
конкретна стойност на мощността на лампата и за вся-
ка категория баласт.
Използваните термини в това приложение отгова-
рят на дефинициите в БДС EN 50294:2003.
42950
ПОСТАНОВЛЕНИЕ № 224 
ОТ 25 АВГУСТ 2004 Г.
за приемане на Наредба за осигуряване на
физическата защита на ядрените съоръжения,
ядрения материал и радиоактивните вещества
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за осигу-
ряване на физическата защита на ядрените съ-
оръжения, ядрения материал и радиоактивни-
те вещества.
Министър-председател:
Симеон Сакскобургготски
Главен секретар на Министерския съвет:
Севдалин Мавров
 НАРЕДБА
за осигуряване на физическата защита на яд-
рените съоръжения, ядрения материал и радио-
активните вещества
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и
редът за осигуряване на физическата защита на
ядрените съоръжения, ядрения материал и ра-
диоактивните вещества при тяхното използва-
не, съхраняване и превоз.
Чл. 2. Лицензиантът и титулярят на разреше-
ние по Закона за безопасно използване на ядре-
ната енергия (ЗБИЯЕ) за проектиране, строи-
телство, въвеждане в експлоатация, експлоата-
ция и извеждане от експлоатация на ядрени съ-
оръжения и за използване, производство, внос,
износ, превозване, съхраняване и погребване на
ядрен материал и радиоактивни вещества са
длъжни да осигуряват физическата им защита.
Чл. 3. (1) Дейностите по осигуряване на
физическата защита на ядрените съоръжения,
ядрения материал и радиоактивните вещества
се осъществяват съгласувано с органите на
Министерството на вътрешните работи, Минис-
терството на отбраната и Агенцията за ядрено
регулиране в съответствие с предоставените им
от закона правомощия.
(2) Информацията за физическата защита
на ядрените съоръжения, ядрения материал и
радиоактивните вещества, подлежаща на кла-
сификация като държавна тайна, се създава,
съхранява, обменя и унищожава при условията
и по реда на Закона за защита на класифицира-
ната информация и Правилника за прилагане
на Закона за защита на класифицираната ин-
формация (обн., ДВ, бр. 115 от 2002 г.; изм. и
доп., бр. 22 от 2003 г. и бр. 6 от 2004 г.).
Чл. 4. (1) За целите на физическата защита
ядреният материал, ядрените съоръжения и
радиоактивните вещества се категоризират в
зависимост от типа, формата и количеството
на материала или веществата, риска от изпол-
зването им за военни цели и радиологичните
последствия за населението и околната среда.
(2) За ядрени съоръжения и при превоз на ядрен
материал компетентните органи на Министерст-
вото на вътрешните работи извършват оценка на
проектната заплаха, която е основа за определя-
не нивото на физическата им защита и за изграж-
дане на системата за физическа защита.
Чл. 5. Инспекторите на Агенцията за ядре-
но регулиране осъществяват контрол в обек-
тите и съоръженията на Министерството на
вътрешните работи и на Министерството на
отбраната в съответствие с план за контролна-
та дейност и съгласно установения специален
режим на достъп в тях.
Г л а в а  в т о р а
ОБЩИ ИЗИСКВАНИЯ ЗА ОСИГУРЯВАНЕ
НА ФИЗИЧЕСКАТА ЗАЩИТА
Раздел I
Система за физическа защита
Чл. 6. (1) Лицата по чл. 2 определят отго-
ворно длъжностно лице по физическа защита,
изготвят план за физическа защита при нор-
мални условия и при извънредни ситуации, ут-
върждават вътрешни правила и инструкции за
физическа защита в съответствие с изисквани-
ята на наредбата и на нормативните актове,
свързани със строителството и експлоатацията
на специализирани системи за сигурност на
ядрени съоръжения.
(2) Планът, правилата и инструкциите по
ал. 1 с изключение на изготвените за обектите
на Министерството на отбраната се съгласуват
с компетентните органи на Министерството на
вътрешните работи.
Чл. 7. Нивото на физическа защита на ядре-
ните съоръжения, ядрения материал и радиоак-
тивните вещества се определя в зависимост от:
1. категорията на ядрения материал и/или
радиоактивните вещества;
2. местоположението и генералния план на
съоръженията, строителните решения на сгра-
дите и съоръженията, в които се използват,
съхраняват и погребват ядрени материали и/или
радиоактивни вещества;
3. определените зони с постепенно повиша-
ващо се ниво на защита;